**Ako pomôcť žiakom s vývinovými poruchami učenia**

**pri domácej príprave a domácom vyučovaní**

Domáca príprava by mala byť aj o **spolupráci dieťa - rodič**. Rodičia by nemali iba kontrolovať výsledky práce, ale aj pracovný postup. V prípade potreby ponúknuť pomoc a chváliť aj za snahu a malé pokroky.

Ak si dieťa nedokáže rozvrhnúť jednotlivé úlohy, nestíha ich vypracovať alebo mu dlho trvá ich vypracovanie, je vhodné sa s ním o tom porozprávať, prečo sa to deje, ako sa to dá **plánovať** a riešiť, aby nestrácalo motiváciu.

Pred samotným začatím práce je vhodné si dopredu **pripraviť potrebné pomôcky** a všetko, čo budeme pri práci potrebovať.

Stanoviť si **určitú hodinu** a trvanie domáceho vyučovania. Dieťa by si malo zvyknúť, že v určitom čase dňa má povinnosti pri domácej príprave.

Pri práci **postupujeme – začíname** od ťažších, zložitejších úloh, kedy má dieťa viac energie, sú viacej pozorné.

Počas prípravy je vhodné dieťaťu poskytnúť **prestávky,** ktoré nemusia byť dlhé, ale mali by mať formu odlišnej činnosti.

Ak sa pri príprave dieťaťa striedajú viacerí členovia rodiny, je vhodné sa dohodnúť **na jednotnom štýle práce a náročnosti.**

Dieťa by malo mať na domácu prípravu **vyhradené miesto**, kde sa bude učiť. Miestnosť by mala byť vyvetraná a primerane osvetlená.